|  |  |
| --- | --- |
|  |  |
| RahandusministeeriumSiseministeeriumKeskkonnaministeeriumKeskkonnaametVeeteede AmetMuinsuskaitseametKaitseministeeriumLennuamet |  08.06.17 nr 16-6/15-1427-003 |

**Seisukoha küsimine hooenstusloa menetluse algatamiseks (muudetud taotlus)**

Tehnilise Järelevalve Amet (edaspidi TJA) on Majandus- ja Kommunikatsiooniministeeriumi (edaspidi MKM) valitsemisalas tegutsev valitsusasutus, kes vastavalt veeseaduse (edaspidi VeeS) paragrahvidele 226 – 2216 menetleb hoonestusloa taotluseid ning otsustab hoonestusloa andmise, samuti loa tingimuste muutmise üle.

Eesti Energia AS esitas 27.02.2010 MKM-le hoonestusloa taotlused TEE-111-115 avaliku veekogu koormamiseks tuuleelektrijaamaga.

2012. aastal algatati Pärnu maakonnaga piirneva mereala maakonnaplaneering ning tulenevalt kehtinud VeeS § 228 lõikest 2 ei olnud võimalik algatada hoonestusloa menetlust, kui samal alal oli algatatud maakonnaplaneering. Lähtuvalt eeltoodust oli hoonestusloa taotluse menetlus peatatud.

Taotleja ajakohastas taotlust 30.05.2015 kirjaga nr No TO-JUH-6/24 lähtuvalt teostatud uuringutest ning Pärnumaa mereala planeeringu menetlusest. Taotleja muutis nii koormatava ala suurust kui ka tuuliku tüüpi.

01.07.2015 jõustunud veeseaduse muudatustest tulenevalt on alates nimetatud kuupäevast hoonestuslubade menetleja TJA, kuid taotlus menetletakse ehitusseadustiku ja planeerimisseaduse rakendamise seaduse § 25 lõike 1 alusel lõpuni taotluse esitamise hetkel kehtinud õigusaktide alusel, st et hoonestusloa menetluse algatamise ja loa andmise otsustab Vabariigi Valitsus.

Pärnu maavanem kehtestas 17.04.2017 korraldusega nr 1-1/17/152 Pärnu maakonnaga piirneva mereala maakonnaplaneeringu. Mereplaneeringuga on määratud mereruumi kasutus, mis arvestab tasakaalustatult merel esinevaid erinevaid huve ja ruumilise arengu vajadusi. Eesti Energia AS taotletav tuulepark jääb kehtestatud planeeringus märgitud tuuleenergeetika võimalikku arenduspiirkonda.

22.05.2017 teatas taotleja, et on jätkuvalt hoonestusloa taotlemisest huvitatud ning soovib menetlusega jätkata jäädes 30.06.2015 esitatud muudetud taotluse juurde.

Lähtuvalt eelnevast soovime enne hoonestusloa menetlusega jätkamist küsida vastavalt VeeS § 227 lõikele 2 teie seisukohta hoonestusloa menetluse algatamiseks või algatamata jätmiseks. Oma vastuses palume käsitleda VeeS § 227 lõikes 7 toodud tingimusi.

Põhistatud arvamuse palume saata Tehnilise Järelevalve Ametile 30 päeva jooksul alates käesoleva kirja kättesaamisest.

Lugupidamisega

(allkirjastatud digitaalselt)

Kati Tamtik

ehitusosakonna juhataja

Lisa: 30.06.2015 muudetud taotlus ja lisad

Liis Piper 667 2004
Liis.Piper@tja.ee